Per Rosenblad Brun

Per Rosenblad Brun (født 1946) er en  norsk tidligere lokalpolitiker og hotelldirektør. 

Han representerte FrP i Tønsberg bystyre 2007–2011, der han var leder i utvalget for kultur og frivillighet.Utvalg for kultur og frivillighet , Tønsberg kommune. Han meldte seg ut av FrP i 2012 i protest mot den daværende ledelsen av lokalpartiet.Brun er nå medlem i Høyre. Per Rosenblad Brun ut av Frp Tønsbergs Blad 18.03.2012 (besøkt 9. juni 2013 

Han har vært medlem og styreleder i en rekke selskap og utvalg. 1998 ble han utnevnt i statsråd til vararepresentant i Datatilsynets styre. Han var styreleder i Stiftelsen Gamle Tønsberg 2012-2014 og 2020-2024.Styret  gamletonsberg.no (besøkt 9. juni 2013)Årsmøte og fremtidplaner for Stifelsen Gamle Tønsberg - Tønsbergs Blad 13. april 2023 Brun var nestformann i Tønsbergs Arbeiderforening fra 2014 og styreleder 2018-2023. Han var styreleder i Slottsfjellets Venner 2016–2020 og var visepresident i Lions Club Sem 2014-2015 og president 2015-2016 og 2019-2020. 

Han er utdannet i hotelladministrasjon ved Norsk Hotellhøgskole og i personaladministrasjon ved Handelshøyskolen BI. Brun har også gått på Hawkwood College i Stroud , England og Goethe Institutt, Radolfzell, Tysland. Han har hatt lederstillinger ved hotell- og reiselivsbedrifter i Norge og Spania. Brun holder foredrag om Tønsbergs kulturhistorie og om rehabiliteringssenteret Casas Heddy på Lanzarote der han var direktør fra 1977–1979. Han fremfører også egne poetiske fortellinger, maler og har hatt utstillinger på biblioteket i Tønsberg og Dr. Holms Hotel på Geilo.  

I to år var han også disponent på Malerstua AS i Bærum og har vært administrerende direktør i Støttespill AS, et selskap eid av Redd Barna og Landsforeningen for hjerte- og lungesyke.Aftenposten, 24. februar 1997, s. 10. Brun er gift i Sveits, har to sønner og fire barnebarn. Brun tilhører militærslekten Brun, som har aner tilbake til 1500-tallet.

 Referanser 

Kategori:Lokalpolitikere i Tønsberg
Kategori:FrP-politikere i Vestfold
Kategori:Norske foreningspersoner
Kategori:Personer fra Tønsberg kommune